32000R2549
L 292/5
JURNALUL OFÍCIAL AL UNIUNII EUROPENE
REGULAMENTUL (CE) NR. 2549/2000 AL CONSILIULUI
din 17 noiembrie 2000
privind instituirea unor măsuri tehnice suplimentare destinate reconstituirii rezervelor de cod în Marea Irlandei (diviziunea CIEM VII a)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 37,
având în vedere propunerea Comisiei (1),
având în vedere avizul Parlamentului European (2),
întrucât:
(1)
În prezent rezervele de cod adult din Marea Irlandei sunt epuizate și, prin Regulamentul (CE) nr. 304/2000 al Comisiei din 9 februarie 2000 privind instituirea unor măsuri destinate reconstituirii rezervelor de cod în Marea Irlandei (diviziunea CIEM VII a) (3), au fost adoptate măsuri tehnice de urgență temporare pentru pescuitul în Marea Irlandei.
(2)
Este imperativ necesar să se asigure o mai mare protecție puietului de cod din Marea Irlandei, astfel încât un număr mai mare din aceste exemplare să poată supraviețui până la vârsta adultă.
(3)
În Marea Irlandei sunt necesare măsuri tehnice suplimentare destinate asigurării supraviețuirii puietului de cod.
(4)
De altfel, nota de subsol nr. (6) din anexa I la Regulamentul (CE) nr. 850/98 al Consiliului din 30 martie 1998 privind conservarea resurselor de pește prin măsuri tehnice de protecție a puietului de organisme marine (4) autorizează în general, pentru anul 2000, o mai mare flexibilitatea a procentajelor de capturi accidentale pentru diferite unelte de pescuit, atât în apele Mării Irlandei (diviziunea CIEM VII a) cât și în apele învecinate. Punerea în aplicare a acestor condiții în anul 2000 nu este de dorit. Nota de subsol nr. (6) menționată anterior nu trebuie aplicată în Marea Irlandei,
ADOPTĂ PREZENTUL REGULAMENT:
Articolul 1
Prezentul regulament instituie măsuri tehnice suplimentare față de cele stabilite în Regulamentul (CE) nr. 850/98 aplicabile exclusiv în Marea Irlandei [diviziunea CIEM VIIa definită în Regulamentul (CEE) nr. 3880/91 al Consiliului din 17 decembrie 1991 privind comunicarea datelor statistice referitoare la capturile nominale ale statelor membre care practică pescuitul în Atlanticul de Nord-Est (5) ].
Articolul 2
Pentru pescuitul în Marea Irlandei este interzis să se utilizeze:
1.
orice năvod demersal remorcat, în afară de traule cu palan, cu o matiță sau o prelungire, integral sau parțial construite din material de plasă din mai multe fire împletite;
2.
orice năvod demersal remorcat, în afară de traule cu palan, cu o matiță sau o întăritură laterală cu grosimea firului mai mare de 6 mm;
3.
orice năvod demersal remorcat, în afară de traule cu palan, cu matița având ochiuri între 70-79 mm sau între 80-89 mm, cu mai mult de 120 de ochiuri pe circumferința matiței, exclusiv grandeea laterală și îmbinările;
4.
orice năvod demersal remorcat având ochiuri pătrate cu laturi care nu sunt aproximativ egale;
5.
orice năvod demersal remorcat, în afară de traule cu palan, cu ochiuri între 70-79 mm sau între 80-99 mm, cu excepția năvoadelor de acest tip la care partea superioară a părții anterioare prezintă o fâșie de material de plasă atașată direct la grandee, întinzându-se spre partea posterioară a năvodului pe minimum 15 ochiuri și construită din material de plasă cu ochiuri romboidale de minimum 140 mm;
6.
de traule cu palan, cu ochiuri de dimensiuni între 70-79 mm sau între 80-99 mm, cu excepția năvoadelor de acest tip la care partea superioară a părții anterioare prezintă o fâșie de material de plasă atașată direct la grandee, întinzându-se spre partea posterioară a năvodului pe minimum 30 de ochiuri și construită din material de plasă cu ochiuri romboidale de minimum 180 mm;
7.
orice năvod demersal remorcat, în afară de traule cu palan, cu ochiuri între 80-99 mm, cu excepția năvoadelor de acest tip care prezintă un panou de plasă cu ochiuri pătrate de minimum 80 mm, în conformitate cu dispozițiile articolului 7 din Regulamentul (CE) nr. 850/98;
8.
orice năvod demersal remorcat la care matița cu ochiuri mai mici de 100 mm este atașată altfel decât printr-o îmbinare în parte anterioară a matiței.
Articolul 3
Nota de subsol nr. (6) din anexa I la Regulamentul (CE) nr. 850/98 nu se aplică în diviziunea CIEM VII a.
Articolul 4
Prezentul regulament intră în vigoare la douăzeci de zile de la data publicării în Jurnalul Oficial al Comunităților Europene.
Condițiile menționate la articolul 2 se aplică de la 1 ianuarie 2001.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 noiembrie 2000.